
RAPORT DE SPECIALITATE
privind aprobarea Convenţiei de justificare a avansurilor încheiată între Municipiul Timişoara, Compania Locala de Termoficare Colterm S.A. Timişoara şi E.ON Energie România S.A. 


Având în vedere Referatul de aprobare al proiectului de hotărâre al  Primarului Municipiului Timişoara şi Proiectul de hotărâre privind aprobarea Convenţiei de justificare a avansurilor încheiată între Municipiul Timişoara, Compania Locala de Termoficare Colterm S.A. Timişoara şi E.ON Energie România S.A, prin care se propune aprobarea Convenţiei de justificare a avansurilor încheiată între Municipiul Timişoara, Compania Locala de Termoficare Colterm S.A. Timişoara şi E.ON Energie România S.A., facem următoarele precizări:
Prin adresa nr. 1609/29.01.2020 înregistrată la Primăria Municipului Timişoara cu nr. CDE2020-000107/29.01.2020, Compania Locală de Termoficare Colterm S.A. Timişoara solicită promovarea unui proiect de hotărâre în Consiliul Local al Municipiului Timişoara pentru aprobarea Convenţiei de justificare a avansurilor încheiată între Municipiul Timişoara, Compania Locală de Termoficare Colterm S.A. Timişoara şi E.ON Energie România S.A.
Având în vedere prevederile art.51, alin. 3 din OG 36/2006 privind unele măsuri pentru funcţionarea sistemelor centralizate de alimentare cu energie termică a populaţiei, cu modificările si completările ulterioare, conform cărora “sumele acordate in avans potrivit prevederilor art.5 alin (1) lit.b) pot fi virate de către autorităţile administraţiei publice locale in conturile furnizorilor de gaze naturale care le vor utiliza exclusiv pentru aprovizionarea cu gaze naturale producătorilor de energie termica, numai in baza unei convenţii de justificare a avansurilor încheiate între unitatea administrativ-teritorială, furnizorul de energie termica, si furnizorul de combustibil”.
Prin Convenţia de justificare a avansurilor (Anexa nr. II la Contractele de vânzare-cumpărare gaze naturale nr. 1000386125/11.2019/GN/5891A din 31.10.2019 şi 1000386125/02.2020/GN/5934A din 07.02.2020, înregistrată la Primăria Municipiului Timişoara cu nr. CDE2020-000131/05.02.2020) încheiată între Municipiul Timişoara, Compania Locală de Termoficare Colterm S.A. Timişoara şi E.ON Energie România S.A. se va repartiza în avans suma estimată de 44.881.651 lei de la bugetul local al Municipiului Timişoara pentru anul 2020, pentru asigurarea, în condiţiile legii, a continuităţii serviciului public de alimentare cu energie termică a populaţiei Municipiului Timişoara.
Precizăm că achitarea în avans conduce la obţinerea, de către Compania Locală de Termoficare Colterm S.A., în calitatea sa de furnizor de energie termică, unor preţuri avantajoase ale gazelor naturale achiziţionate, conform adresei Companiei Locale de Termoficare Colterm S.A., înregistrată cu nr. 1609/29.01.2020.
Prin adresa nr. 2211/05.02.2020 Compania Locală de Termoficare Colterm SA face precizarea că la data de 31.12.2019 nu a depăşit limita de 90 milioane de euro aferentă perioadei 2014-2019  a Schemei de ajutor de stat, acordat de la bugetul local al Municipiului Timişoara, în vederea acoperirii costurilor aferente serviciului de interes economic general de producere, transport, distribuţie a energiei termice prin sistem centralizat către populaţie.
Urmare a celor prezentate mai sus, considerăm oportună promovarea proiectului de hotărâre privind aprobarea Convenţiei de justificare a avansurilor încheiată între Municipiul Timişoara, Compania Locala de Termoficare Colterm S.A. Timişoara şi E.ON Energie România S.A.

